През октомври крайцерът най-накрая се връща на служба и за ново място на службата е избран Средиземноморския театър. На 30 октомври крайцерът в компанията на самолетоносача "Ark Royal", линкора "Barham" и 4 разрушителя се насочват за Гибралтар, където пристигат на 6 ноември. Още на 7 ноември крайцерът в състава на съединение „X“ (линкор "Barham", крайцер "Berwick", разрушители "Gallant", "Griffin", "Greyhound" и "Encounter") отплава за Малта в рамките на операция "COAT". На 10 ноември крайцерът пристига в Малта, стоварва войските, качени в Гибралтар и вече на 11 ноември напуска острова, влизайки в състава на 7-а ескадра крайцери на Средиземноморския флот. Крайцерът съвместно с крайцерите "Berwick", "Gloucester" и "York" изпълняват ролята на прикритие на самолетоносача "Illustrious", предприел атаката на италианската военноморска база Таранто (Операция "Judgement").